Discussió:La migdiada

message: El principal fet que es pot millorar, és un ús més gran de Bibliografia i referències que brinden molta més informació que les dades bàsiques de l'obra. Hi ha informació precisa, però li falta profunditat. Tot i que s'usa una font de força confiança que ve del MNAC cal aquesta varietat per tal de fonamentar els continguts, que inclou a més de fer una simple fitxa tècnica complementar-ho amb més informació que aprofundeixi en aspectes d'història, de l'autor i tècnica artística de l'obra.
Es pot obrir un apartat que se centri en el context històric català en què es pinta el quadre en relació amb la pintura francesa contemporània. També es podria introduir el text amb una contextualització breu de la vida de l'autor.És interessant la inspiració que va tenir l'artista Ramon Martí i Alsina amb l'artista Courbet i és un tema que es pot aprofundir encara més, obrint un altre apartat centrat a un estudi dels esbossos de Courbet. Una comparativa de les obres amb una iconografia semblant, on a més es pot comentar la interpretació que es té sobre aquesta obra. Bàsicament centrar-nos en contextualitzar els antecedents històrics que van comportar la creació del quadre.
També incloure un apartat per fer un comentari tècnic sobre l'obra, sobre l'estil, el material o model (una identificació de personatge o del model pintat). Són conceptes que ja està especificat al text, però als paràgrafs es podria aprofundir encara més.Es podria comentar la col·lecció permanent a què pertany o que col·leccions o exposicions temporals ha pertangut. Amb això es pot comentar de la mateixa manera com està exposat el quadre en quines condicions es troba, i el seu estat de conservació al MNAC.
Al llarg dels paràgrafs caldria afegir apropaments al quadre quan es parli d'alguna part específica, a més d'afegir fotos dels quadres amb certa semblança i si hi ha algun esbós. Això permetrà al lector visualitzar la idea que s'està comentant específicament al text  . G.Eguez (disc.) 18:44, 13 nov 2022 (CET)
thread_title:  Proposta de millora 

message: A simple vista ja es pot apreciar la carència tant en el desenvolupament del text, com en la informació. Per una banda, destaca la falta de text, on simplement s'inclou un apartat i la bibliografia, la qual consta d'una única cita bibliogràfica. Seguidament, centrant-nos en el suport visual, té només una imatge i això per a un article artístic de pintura és bastant insignificant. El contingut de l'article, com es pot observar, es limita a fer una simple introducció de l'obra amb informació general d'aquesta, característiques i influència. A més, inclou la seva fitxa tècnica (autor, tècnica, localització, dimensions i catalogació).
En primer lloc, per tal de millorar aquest article, caldria afegir més apartats. Un dels apartats a afegir podria ser la biografia de l'autor, ja que, Ramon Marí i Alsina fou un pintor català destacat dedicat al realisme, per la qual cosa, ficar en context el seu autor resulta d'interès per entendre l'obra. A més, es podria relacionar amb un altre apartat de context històric, la qual cosa ens serviria per poder contextualitzar correctament l'obra dintre Catalunya i dels corrents artístics en general.
A continuació, s'hauria de crear un apartat de descripció de l'obra, en el que es parlarà de la superficialitat de l'obra, però també destacant aspectes importants com la llum, la tècnica, el color, la perspectiva, etc. Seguidament, parlar de l'estil, per tal de conèixer més en profunditat quines són les seves característiques. També es podria fer un apartat de simbologia, si és necessari, per saber quin significat té simbòlicament.
Finalment, per completar l'article, no sols és necessari afegir informació, també és primordial afegir suport visual que ajudi a comprendre correctament el que vol expressar el cos de l'article, a més, poder despertar l'interès del lector. Per exemple, es podria afegir una imatge del retrat de l'artista en la part de la biografia o detalls de l'obra per ressaltar aspectes tècnics. Aml25 (disc.) 00:11, 30 nov 2022 (CET)
thread_title:  Proposta de Millora